ใบโพธิ์คว้าธุรกรรมส่งออกเอสซีจีเคมิคอลส์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — “ไทยพาณิชย์” ดึง “เอสซีจี เคมิคอลส์” ชิมลางดูแลธุรกรรมส่งออกลดค่าใช้จ่าย 20% 
นางอภิรดี ดุรงค์พันธุ์ หัวหน้าส่วนธุรกิจ บริษัท เอสซีจี เคมิคอลส์ เปิดเผยว่า บริษัทได้ใช้บริการธุรกรรมการค้าต่างประเทศครบวงจรสำหรับการส่งออกเคมีภัณฑ์ทั้งหมดกับธนาคารไทยพาณิชย์ เป็นการเชื่อมโยงข้อมูลทั้งเอกสารการส่งออกและคำสั่งซื้อสินค้า ทำให้รูปแบบการทำงานของบริษัทเปลี่ยนไป มุ่งเน้นการขายอย่างเดียวนางอภิรดี กล่าว่า บริษัทมีระยะเวลาการทำสัญญากับธนาคาร เพื่อป้องกันความเสียหายที่เกิดขึ้น 
หากความเสียหายเกิดจากในส่วนของธนาคาร ก็ต้องรับผิดชอบ และจะมีการวัดผลการทำงานของธนาคารด้วย เพราะข้อมูลทั้งหมดของบริษัทตกอยู่กับธนาคาร 
“เราไม่กลัวว่าข้อมูลที่ส่งผ่านไปยังธนาคารจะรั่วไหล ถ้าจะช่วยให้ธนาคารมีเครือข่ายแข็งแกร่งขึ้นจากฐานลูกค้าที่ใหญ่ขึ้น แต่จะเป็นประโยชน์มากหากข้อมูลของคู่ค้าที่เป็นลูกค้าเอสเอ็มอีได้รับความช่วยเหลือจากธนาคารในอนาคต” นางอภิรดี กล่าว
ทั้งนี้ เดิมหากเปิดแอลซี 1 ฉบับ ค่าใช้จ่ายทั้งหมดจะเฉลี่ยอยู่ที่ 2,0004,000 บาทต่อรายการ แต่หลังจากส่งมอบเอกสารให้ธนาคารจัดการ สามารถลดค่าใช้จ่ายได้ 20% ซึ่งปัจจุบันบริษัทส่งออก 110 ประเทศ มียอดขาย 78 หมื่นล้านบาท ในจำนวนนี้ 50% เป็นยอดขายจากการส่งออก 
ขณะเดียวกันสามารถลดการทำงานจากเดิมหากใช้บุคลากรในการทำงาน 30 คน รองรับยอดส่งออกได้เพียง 5 แสนเมตริกตันต่อปี หรือใบชำระค่าสินค้าประมาณ 8,400 ใบต่อปี แต่วิธีใหม่ใช้บุคลากรเพียง 6 คน รองรับยอดส่งออก 9 แสนเมตริกตันต่อปี หรือใบชำระค่าสินค้า 25,200 ใบต่อปี 
นางพรรณแข นันทวิสัย ผู้ช่วยผู้จัดการใหญ่ ธนาคารไทยพาณิชย์ กล่าวว่า มีบริษัทขนาดใหญ่ที่ธนาคารจะหันไปช่วยการจัดเก็บเอกสารส่งออกครบวงจรอีก 510 บริษัท อยู่ในกลุ่มอุตสาหกรรมหนัก สินค้าเกษตรส่งออก และอิเล็ก ทรอนิกส์ ปัจจุบันบริษัท เอสซีจี เคมิคอลส์ สร้างรายได้ให้กับเครือเอสซีจีประมาณ 60%